CELEX: 62012CN0556
Language: sk
Date: 2012-12-03 00:00:00
Title: Vec C-556/12: Návrh na začatie prejudiciálneho konania, ktorý podal Østre Landsret (Dánsko) 3. decembra 2012 — TDC A/S/Teleklagenævnet

9.2.2013   
            
            
               SK
            
            
               Úradný vestník Európskej únie
            
            
               C 38/13
            
         Návrh na začatie prejudiciálneho konania, ktorý podal Østre Landsret (Dánsko) 3. decembra 2012 — TDC A/S/Teleklagenævnet
   (Vec C-556/12)
   2013/C 38/16
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Østre Landsret
   
      Účastníci konania pred vnútroštátnym súdom
   
   
      Žalobkyňa: TDC A/S
   
      Žalovaný: Teleklagenævnet
   
      Prejudiciálne otázky
   
   
               1.
            
            
               Vzťahuje sa definícia pojmu „prístup“ uvedená v článku 2 písm. a) prístupovej smernice (1) na prístup v podobe montáže koncových káblov medzi distribučným bodom v prístupovej sieti a ukončovacou časťou v objekte koncového užívateľa? Závisí odpoveď na túto otázku od toho, že maximálna dĺžka takých koncových káblov je 30 metrov?
            
         
               2.
            
            
               Vzťahuje sa na montáž koncového kábla na vzdialenosti do 30 metrov medzi distribučným bodom v prístupovej sieti a ukončovacou časťou v objekte koncového užívateľa slovné spojenie „prístup a používanie špecifických prvkov siete a pridružených prostriedkov“ uvedené v článku 12 v spojení s článkami 2 a 8 prístupovej smernice?
            
         
               3.
            
            
               Ak prístupová povinnosť spočíva napríklad v požiadavke montáže koncových káblov medzi distribučným bodom v prístupovej sieti a ukončovacou časťou v objekte koncového užívateľa, je pre odpoveď na prvú a druhú otázku relevantné, že vlastník elektronickej komunikačnej siete musí vynaložiť investície, ktoré značne prekračujú obstarávacie náklady elektronickej komunikačnej siete, ku ktorej sa musí poskytnúť prístup?
            
         
               4.
            
            
               Je pre odpoveď na tretiu otázku relevantné, že vlastník môže získať späť náklady na montáž koncových káblov prostredníctvom uloženej povinnosti cenovej regulácie?
            
         
      (1)  Smernica Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a pridružených prostriedkov (prístupová smernica) (Ú. v. ES L 108, s. 7; Mim. vyd. 13/029, s. 323).